danish-foundation-models/faroese-dynaword huggingface dataset:
Koreanskt mál
Koreanskt (한국어/조선말) er tað almenna málið í bæði Suður- og Norðurkorea. Koreanskt verður tosað av umleið 78 milliónum fólkum kring heimin. Í 15. øld bleiv ein skrivlig skipan set í verk av Sejong tí Stóra. Tann skrivliga skipanin verur, í løtuni, kallað Hangul. Áðrenn Hangul var blivið sett í verk, brúkti koreanarar Hanja og aðrar fonetiskar skipanir sum tildømis Hyangchal, Gugyeol og Idu í yvir eitt ártúsund. Hangul var ikki tann mest brúkta altjóða skrivliga skipanin fyrr enn í 20. øld, av tí at nógvir Yangban heldur vildu skriva við Hanja.

Høvuðsgrein: Hangul

Tann koreanska skrivliga skipanin Hangul (한글) var grundløgd í 1446 av Sejong tí Stóra og verur í dag brúkt til at skriva alt koreanskt. Tó læra skúlarnir í Suðurkorea enn í dag 1,800 Hanja (漢字) bókstavir. Norðurkoreanskir skúlar steðgaðu við at læra Hanja fyri áratíggjum síðani.
Thaís de Campos
Thaís de Campos (føddur 7. november 1963 í Brasília) er ein sjónleikari úr Brasil.
Hangul
Hangul (eisini skrivað Hangeul, 한글) er almenna skriftskipanin í Suður- og Norðurkorea og verður eisini óalment brúkt í Sulawesi. Hangul varð stovnað í 1446 av Sejong mikla. Tá ið Hangul verður skrivað, verða bókstavarnir settir í bólkar, heldur enn skrivaðir hvør sær. Til dømis 한 han, sum er gjørt av ㅎ h, ㅏ a og ㄴ n, og 글 gul, sum er gjørt av ㄱ g, ㅡ u og ㄹl, saman verða tey 한글 Hangul. 9. oktobur er Hangul-dagur í Suðurkorea og 15. januar er Hangul-dagur í Norðurkorea.





Hangul varð stovnað av Sejong mikla seint í desembur 1443 og varð liðugt 9. oktobur 1446. Hangul varð fyrst greitt frá í einum skjali frá ár 1446. Skjalið eitur Hunmin Jeongeum (훈민정음 "Rætta ljóð fólksins") og bókstavaraðið (Hangul) er uppkallað eftir hesum skjali. Hangul (한글) varð stovnað, fyri at øll fólk kundu læra at skriva tað, tí tað var hildið at Hanja (漢字) var ov ringt at skriva.
Nýgrikskt mál
Nýgrikst mál er tað málið sum verður tosað í Grikkalandi og á Kýpros í dag. Tað er eitt av almennu málunum í EU. Nýgrikskt hevur verið tosað síðan umleið 1453. Frá umleið ár 330 til 1453 tosaðu tey miðaldar grikskt, frá 300 á.Kr. til 330 e.Kr. tosaðu tey eitt grikst mál sum varð nevnt Koine. Nýggja testamentið er skrivað á hesum máli. Frá 800 á.Kr. til 300 á.Kr tosaðu tey Forngrikskt, nógvar kendar bøkur og kvæði eru enn til frá hesi tíðini, t.d. Ileonskvæði og Odyssein. Frá umleið 1600 á.Kr. til umleið 800 á.Kr. tosaðu tey Mykenskt. Frá umleið ár 3000 á.Kr. til umleið 1600 á.Kr. tosaðu tey eitt mál sum verður nevnt Proto-Grikskt. Øll hesini málini koma úr indo-evropeiskum, tey eru broytt gjøgnum tíðirnar og í dag tosað tey so nýgrikst í Grikkalandi. Nýgrikskt líkist rættiliga nógv forngrikskum, grammatikkin er tó blivin nakað einklari, við tað at sagnorðini á forngrikskum blivu bend í fleiri føllum.



Tað eru hendar umfatandi grammatiskar broytingar í mun til forn grikst, t.d.:


 * 1) Hvørjumfall (Dativ) er horvið og í staðin verða fyrisetingarorð nýtt ella hvørsfall.
 * 2) Infinitiv er horvið, í staðin verða bisetningar brúktir. T.d. θέλω να δώ (thélo na dhó) "eg ynski, at eg síggi" í staðin fyri forn grikst θέλω εἰδεῖν (thélō eideîn'') "eg ynski at síggja".
 * 3) Perfektum er skift út við umskivingum við έχω (ého) "hava".
 * 4) Optativ er skift út við umskrivingum við να (na) og ας (as).
 * 5) Konjunktiv er smeltað samman við indikativ.

Sagnorð (Verbum) bendingarnar, sum eru rættiliga forgreinaðar í klassiskum griskum, eru gjørdar meira regluligar. Men nýgrikst hevur tó varðveitt tann týðandi munin millum aspektini imperfektiv og aorist (imperfektiv verður brúkt, tá nakað er óendaligt, ella hendir ofta, aorist er avsluttað, ella hendir væntandi bara einaferð):

Substantivbendingarnar (navnorð) eru eisini blivnar einfaldari. Hesar høvuðustýpurnar eru:
Adriana Lessa
Adriana Victor Lessa (fødd 1. februar 1971 í Guarulhos) er sjónleikari, sjónvarpsvertur og sangari úr Brasil. Áðrenn hon fór at starvast sum sjónleikarinna í 1986, var hon virkin í ítrótti og spældi eitt nú flogbólt.


 * Sum sjónleikarinna


 * Sum sjónvarpsvertur
Hondbóltur
Hondbóltur er ein lið ítróttargrein, har hvørt liðið hevur 7 leikarar, ein málmann og 6 útileikarar. Harumframt kunnu bæði liðini hava útskiftarar, sum sita á bonkinum, meðan hini spæla. Liðini kasta ein bólt millum sín og royna hvør sær at skjóta bóltin í málið hjá mótstøðuliðinum. Tað liðið sum fær flest mál, eftir at tíðin er farin, hevur vunnið dystin. Um tað stendur á jøvnum í málum, so er tað javnleikur og ongin hevur vunnið. Vinnarin fær vanliga 2 stig, og tað liðið sum tapir fær onki stig. Um tað er javnleikur, so fáa bæði liðini 1 stig hvør. Hjá teimum vaksnu varir ein dystur í ein tíma, hvør hálvleikur varir 30 minuttir. Bæðini liðini kunnu taka time-out, meðan dysturin er í gongd, hetta verður ofta brúkt, tá tað gongur illa hjá tí eina liðinum. Hondbóltur er ein vældámd ítróttargrein í Føroyum, bæði menn og kvinnur hava tvær deildir, og børnini kappast eisini í teirra aldursbólkum. Tey vaksnu hava tvær kappingar, eina landskapping og eina steypakapping. Hesar kappingar verða ofta nevndar eftir høvuðsstuðulinum. Hondbóltsdystir verða í Føroyum og í øðrum londum leiktir í innandura ítróttarhøllum, men fyrr í tíðini, tá fáar ella ongar ítróttarhallir vóru, spældu tey hondbólt uttandura. Fyrstu ítróttarhøllirnar í Føroyum vóru bygdar í 1970-árunum. Í Føroyum byrjar kappingin um heysti í september og endar um várið í apríl.


 * HM í hondbólti (menn)
 * HM í hondbólti (kvinnur)
 * Hondbóltur í Føroyum
Greta Svabo Bech
Greta Svabo Bech (fødd 1987 í Tórshavn) er føroysk songkvinna, sangskrivari og heimspekingur. Bæði foreldrini eru føroyingar, pápin úr Vestmanna og mamman úr Miðvági. Greta er fyrsti føroyingur, sum hevur fingið eina Grammy Award tilnevning.

Greta er vaksin upp í fleiri ymiskum londum. Hon varð fødd í Havn, búði í Føroyum fyrstu 3 árini, síðan flutt familjan til Portugal, har hon búði til hon var 5 ára gomul, og síðan fluttu tey til Onglands, har tey búðu til hon var 10 ára gomul, tá flutti familjan til Singapor, har búðu tey til Greta var 18 ára gomul, tá flutti hon til Føroya at búgva eina tíð. Eftir at hava búð í Føroyum í umleið eitt ár, flutti Greta til Onglands, har hon las tónleik og heimsspeki og gjørdist kandidatur nøkur ár seinni. Tað var meðan hon búði í Liverpool, at hennara lívsleið sum tónleikari byrjaði, hon gjørdist limur í tónleikabólkinum Picture Book saman við brøðrunum Dario Brigham-Bowes (keyboards/beats/percussion) og Lorne Ashley Brigham-Bowes (guitar/percussion). Hon var limur í bólkinum í 4 ár. Í 2013 flutti hon til Miðvágs at búgva, har hon framhaldandi arbeiðir við at gera tónleik og samstarvar við kend tónleikanøvn sum Deadmau5 og The Bloody Beetroots. Hon hevur eisini útgivið sín egna tónleik, eitt nú stakløgini Shut Up & Sing og Broken Bones, har video eisini er gjørd til sangirnar.

Greta lærdi at spæla violin, tá hon var 5 ára gomul. Tá hon búði í Føroyum sum 18-19 ára gomul gekk hon á MGK linjuni á Musikkskúlanum í Havn í eitt ár, eftir tað fór hon at lesa í Liverpool. Meðan Greta las á lærdum háskúla í Liverpool, var hon við til at stovna tónleikabólkin Picture Book, har hon var limur í 4 ár. Í 2010 sang hon ein sang hjá kanadiska produsaranum Deadmau5 (verður úttalað á enskum sum "dead mouse"), sum var útgivin sum videolag á YouTube og sum stakfløga í november 2011. Sangurin var eisini á fløguni 4 x 4 = 12 hjá Deadmau5, sum varð útgivin 6. desember 2011. Hesin sangurin varð tilnevndur sum Besta dansiupptøkan (Best Dance Recording) á tí 54. Grammy Awards hátíðarhaldinum. Sjálv Grammy Awards handanin fór fram 12. februar 2012. Greta segði við eina enska heimasíðu, at maðurin handan Deadmau5, Joel Zimmerman, hevði hoyrt nøkur løg hjá Picture Book gjøgnum hansara plátufelag, og at honum dámdi løgini sera væl.

Í 2012 og 13 hevur Greta samstarvað við italsku duo'ina The Bloody Beetroots, hon syngur sangin Chronicles of a Fallen Love.

Í september 2013 gav kenda amerikanska songkvinnan Cher út eina nýggja fløgu, Closer to the Truth, har Greta hevur gjørt bæði orð og lag til ein av sangunum, saman við, talan er um sangin "My love".




 * Shut Up & Sing (2013)
 * Broken Bones (2013)


 * 2013 - Shut Up & Sing Reloaded (við remixes frá Designer Drugs, Zeds Dead og The Frederik)


 * Fire Inside - Gemini (frá "Fire Inside EP") (2012)
 * Chronicles of a Fallen Love - Greta Svabo Bech & The Bloody Beetroots






 * Shut Up & Sing (2013)
 * Broken Bones (2013)


 * "Chronicles of a Fallen Love" (við The Bloody Beetroots) (2013)






 * Heimasíðan hjá Gretu Svabo Bech
 * Facebook síðan hjá Gretu Svabo Bech
 * Raise Your Weapon á YouTube (almenna útgávan)
Divaz
Divaz er føroyskur tónleikabólkur við royndum tónleikarum og songkvinnum. Songkvinnurnar eru Malan Eyðunsdóttir, Laila Carlsen og Anna Maria Olsen. Tónleikararnir eru Henning Hjalt Nicodemussen á trummum, Jóhan Ziskason á guitar, Bjarki Meitil á bass og Bjarni Lisberg á ljómborði. Divaz hevur m.a. framført á Summarfestivalinum.

Í 2013 var ein av limunum skift út, og bólkurin broytti navn til Flamma. Anna Maria Olsen var ikki við í bólkinum longur, og nýggjur limur var Ann Chanett Danielsen. Nýggi bólkurin Flamma gav út tvey stakløg í 2013, løgini eru av einari komandi fløgu hjá teimum, sum kemur út á sumri 2013.
Deiggj
Deiggj, eisini nevndur Fróði og Deiggj, er ein føroyskur rocktónleikabólkur, sum varð stovnaður 6. september 1981. Tónleikarnir eru úr Suðuroynni (Tvøroyri) og úr Havn. Deiggj spælir klassiskan rokk frá 1970'unum, umframt popp og fólkatónleik. Talan er bæði um løg hjá øðrum og egin løg. Harumframt hevur bólkurin skipað fyri fleiri temakvøldum, har bólkurin bert hevur spælt løg hjá Uriah Heep. Nakrar ferðir hevur John Lawton, fyrrverandi sangari í Uriah Heep, framført saman við teimum á hesum temakvøldum. Deiggj er ofta at hoyra á festivalum og øðrum tónleikatiltøkum í Føroyum. Teir hava eisini framført uttanlands.


 * 1985 - Stormávaring


 * 2002 - Livandi tónleikur (sangurin Í mánalýsi)
 * 1998 - Ung um aldarmótið (sangurin Prúða land mítt)


 * Dennis Lave
 * Páll Holm Lave
 * Pætur Mohr Dam
 * Fróði Vestergaard
 * Sverri Heinesen
 * Rani H. Christiansen




 * Deiggj á MySpace
Maria Flor
Maria Flor Leite Calaça (fødd 31. august 1983 í Rio de Janeiro) er sjónleikari úr Brasil. Hon er dóttir Renato Calaça, ið er ljóðteknikari í einum biografi, móðir hennara er Márcia Leite, ið er leikrithøvundur.




 * 1995 : Malhação : Nininha Marques Macieira
 * 2003 : Malhação : Regina Portobelo
 * 2004 : Cabocla : Cristina de Oliveira Pinto (Tina)
 * 2005 : Belíssima : Taís Junqueira Güney
 * 2007 : Eterna Magia : Marina Rosa O'Brian Sullivan (Nina Rosa)
 * 2008 : Casos e Acasos : Fernanda
 * 2009 : Aline : Aline da Silva
 * 2009 : Som & Fúria : Kátia
 * 2011 : O Bem Amado : Violeta Paraguaçu
 * 2011 : Aline : Aline da Silva
 * 2012 : As Brasileiras : Shirley


 * 2004 : O Diabo a Quatro de Alice de Andrade : Rita de Cássia / Mistery
 * 2004 : Cazuza - O Tempo Não Pára de Sandra Werneck et Walter Carvalho : Ficante de Cazuza
 * 2004 : Presque frères de Lucia Murat : Juliana
 * 2006 : Proibido Proibir de Jorge Duran : Letícia
 * 2007 : Podecrer! de Arthur Fontes : Carol
 * 2008 : Chega de Saudade de Laís Bodansky : Bel
 * 2010 : Quincas Berro D'Água de Sérgio Machado
 * 2010 : O Bem Amado de Guel Arraes : Violeta Paraguaçu
 * 2010 : Corps Diplomatique : Julieta
 * 2010 : A Suprema Felicidade de Arnaldo Jabor : Deise
 * 2011 : Xingu de Cao Hamburger : Marina Villas Bôas
 * 2012 : 360 : Laura
Tanja Skaalum
Tanja Skaalum (fødd 5. oktober 1997) úr Hvalba er føroyskur svimjari, hon svimur fyri Susvim og Føroyar. Á heilt ungum árum hevur hon longu sett føroyskt met (vaksnamannamet), vunnið gull á Oyggjaleikum, vunnið junior FM og vunnið eina gullnál. Tanja var bert 12 ára gomul, tá hon setti tvey juniormet til MU svimjistevnu í Klaksvík 8. mai 2010 í 50 og 100 m bringusvimjing.



Tanja luttók á føroyameistarastevnu í Havn frá 9. til 11. mai 2013. Hon vann fleiri heiðursmerki, eisini gull, og var eisini við til at seta eitt met í liðsvimjing.


 * Gull í 100 m bringu við tíðini 1:15.03
 * Gull í 50 m bringu við tíðini 34.34
 * Gull í 4 x 50 m frí við tíðini 1:47.15, sum var nýtt føroyskt met. Hinar 3 vóru: Guðrun Mortensen, Shaila millum Garðarnar og Kristina Elin Thomsen
 * Silvur í 4 x 100 m frí við tíðini 3:57.26, tíðin var undir føroyska metið, men Ægir kvinnurnar/genturnar svumu uppaftur skjótari og settu nýtt føroyskt met.

Tanja Skaalum luttók í 8 kappingum á Oyggjaleikum 2011 á Isle of Wight. Hon vann fýra heiðursmerki:
 * Gull í 4x50m frí hjá kvinnum
 * Gull í 4x50m blandað hjá kvinnum
 * Silvur í 4x100m frí hjá kvinnum
 * Silvur í 4x100m blandað hjá kvinnum

Venjarin hjá Tanju, Jón Bjarnason, segði á samkomu í Hvalba, at hon var yngsti føroyski svimjarin, sum hevði megnað at vunnið gullnál, hon var bert 13 ára gomul, tá hon vann gullnálina. Hon vann hana fyri at hava vunnið silvur í 400 frí við tíðini 4:23.93. Tíðin var skjótasta tíð í aldursbólkinum í danska kongaríkinum.

Tanja Skaalum vann 6 silvur heiðursmerki til juniormeistarastevnuna 2011 og 6 silvur heiðursmerki til FM 2011. Hon svam meir enn einaferð undir juniormetið, men ein onnur svam uppaftur skjótari og settið nýtt met. Tað eina silvur heiðursmerkið hjá Tanju var svomið so skjótt, at hon vann gullnál, tað var í 400 m frí.


 * Nummar 4 í 50 m bringu við tíðini 34.46
 * Nummar 6 í 200 m bringu við tíðini 2:44.71
 * Nummar 8 í 100 m bringu við tíðini 1:18.89

Tanja Skaalum varð kosin Árins Stjørnuskot 2010 hjá kvinnum eftir FM kappingina 2010.

Tanja Skaalum luttók á FM stevnuni fyri ung og vaksin, sum var í Havn í mai 2010. Hon vann tvey gull heiðursmerki og trý silvur heiðursmerki í kappingini fyri tey ungu, og gjørdist nummar 8 um hugt verður eftir talinum av heiðursmerkjum hjá juniorum, men nummar eitt um hugt verður eftir árganginum 1997.




 * Natwestiowresults2011.com, Tanja Skaalum
 * Tanja Skaalum á heimasíðuni hjá Susvim
Jón Jósep Snæbjörnsson
Jón Jósep Snæbjörnsson, eisini nevdur Jónsi, (f. 1. juni 1977) er ein sangari ur Íslandi. Hann er ein av limunum í orkestrinum Í Svörtum Fötum. Hann umboðaði Ísland í tónleikakappingini Eurovision Song Contest í 2004, hann endaði á 19. plássi. Hann luttók eisini í íslendsku sangkappingini Söngvakeppni Sjónvarpsins í 2007, tað er ein sjónvarpssending við tónleikakapping, har sangurin verður valdur, sum skal umboða Ísland til Eurovision Song Contest við sanginum Segðu Mér. Jónsi fer enn einaferð at umboða Ísland til Eurovision Song Contest, tað verður í 2012 in Baku, Aserbadsjan í einari duett saman við songkvinnuni Gréta Salóme.




 * Í Svörtum Fötum
Gréta Salóme Stefánsdóttir
Gréta Salóme Stefánsdóttir (fødd 11. november 1986) er ein songkvinna og sangskrivari úr Ísland. Saman við íslendska sangaranum Jónsi (Jón Jósep Snæbjörnsson) umboðaði hon Ísland í sangkappingini Eurovision Song Contest í mai 2012 við sanginum "Mundu eftir mér". . Hon hevur sjálv skrivað sangin. Harumframt hevur hon skrivað ein annan av teimum sjey sangunum, sum luttóku í íslendsku úttøku sangkappingini til Eurovision, Söngvakeppni Sjónvarpsins. Hon og Jónsi fara at framføra sangin í fyrru semifinaluni hin 22. mai í Baku í Aserbadsjan. Hon umboðaði eisini Ísland við sanginum "Hear Them Calling" á Eurovision Song Contest 2016 í Stokkhólmi.




 * 2012 – "Mundu eftir mér" (saman við Jónsi)
Ana Paula Arósio
Ana Paula Arósio (fødd 16. juli 1975 í São Paulo) er ein sjónleikari og modell úr Brasil. Hon varð uppdagað longu sum 12-ára gomul, meðan hon var til handils. Hennara fyrsta arbeiði var fyri brasilsku fyritøkuna Stilo, saman við brasilska myndamanninum Paulo Sadao. Í 1989 flutti hon til Japan fyri at arbeiða sum modell. Eftir at hon hevði verið í fleiri hundrað sjónvarpslýsingum og víst sum kápumynd á nógvum tíðarritum, so byrjaði hon at arbeiða sum sjónleikarinna. Hennara fyrsta arbeiði sum sjónleikari var at spæla leiklutin sum Berenice í tí italska-brasilska filminum Forever, ið var leikstjórnaðr av Walter Hugo Khouri. Hennara debut í sjónvarpi var í einari telenovela, har hon spældi Amanda við Éramos Seis (We Were Six).

Arósio gjørdist veruliga kend í Brasil í 1998, tá ið hon spældi hetjuleiklutin í Hilda Furacão (Hilda the Hurricane). Hilda Furacão var ein minirøð í brasilska sjónvarpsrásini Rede Globo, skrivað av Rede Globo. Sjónvarpsrøðin snúði seg um eina unga prostitueraða kvinnu í Brasil í 1950-árunum.




 * Éramos Seis (Vit vóru seks) (1994), Amanda
 * Razão de Viver (Reason of Living) (1996), Bruna
 * Os Ossos do Barão (The Baron's Bones) (1997), Isabel
 * Hilda Furacão (Hilda the Hurricane) (1998), Hilda Furacão
 * Mulher (Kvinna) (1998)
 * Você Decide (You Decide) (1998), Lena
 * Terra Nostra (Okkara Land) (1999), Giuliana
 * Os Maias (The Maias) (2001), Maria Eduarda da Maia
 * Brava Gente (Brave People) (2001), Madalena
 * Os Normais (The Normals) (2001), Carminha
 * Esperança (Vón) (2002), Camille
 * Celebridade (Celebrity) (2003), Alice - serstøk luttøka
 * Um Só Coração (Eitt einsamalt hjarta) (2004), Yolanda Penteado
 * Mad Maria (2005), Consuelo
 * Páginas da Vida (Síður í lívinum) (2006), Olívia
 * Ciranda de Pedra (Ringar av steinum) (2008), Laura Toledo
 * Na Forma da Lei (2010), Ana Beatriz


 * Per Sempre (Forever) (1991), Berenice
 * Os Cristais debaixo do trono (The Cristals Beneath the Throne) (2001)
 * Celeste e Estrela (Celeste and Estrela) (2005), móttøkufólk á einum flogvølli
 * O Coronel e o Lobisomem (The Colonel and the Werewolf) (2005), Cousin Esmeraldina
 * Como Esquecer (2010), Júlia
 * Anita e Garibaldi (2013), Anita Garibaldi


 * Casa de Bonecas (House of Dolls) (2002), Nora Helmer
 * Diário Secreto de Adão e Eva (The Secret Diary of Adam and Eve)
 * Harmonia em Negro (Harmony in Black)
 * Fedra (Phedra)
 * Batom (Lipstick)






 * Hilda Furacão
 * Ego - Ana Paula Arósio
 * Memória Globo - Ana Paula Arósio
 * AN Tevê - Heroína de lenços a postos: aos 26 anos, Ana Paula Arósio emplaca terceiro papel dramático
Sirið Stenberg
Sirið Stenberg (fødd 26. mai 1968) úr Vági er føroyskur politikari. Sirið hevur nomið sær útbúgving sum sjúkrarøktarfrøðingur í 1994, sum sjúkrarøktarfrøðingur í neonatalogi í 1998 og sum heilsufrøðingur í 2001. Áðrenn hon fór í løgtingið, starvaðist hon sum heilsusystir í Suðuroynni.

Hennara yrkisleið innan føroyskan politikk byrjaði, tá hon varð vald í Vágs Býráð á býráðsvalinum í 2008 og tók sæti 1. januar 2009. Hon varð afturvald í 2012 og sat í Vágs Býráð til 2016, tá hon ikki stillaði upp aftur.

Hon varð vald á Føroya Løgting á fyrsta sinni fyri Tjóðveldi á Løgtingsvalinum í 2011 við 320 persónligum atkvøðum. Hon varð afturvald á løgtingsvalinum í 2015 við 755 persónligum atkvøðum. Tá Tjóðveldi kom í landsstýrið, varð hon útnevnd landsstýriskvinna í heilsu- og innlendismálum. Hon røkti landsstýrissessin alt valskeiðið.

Hon varð afturvald á løgtingsvalinum í 2019 við 493 persónligum atkvøðum, og á løgtingsvalinum í 2022 við 455 persónligum atkvøðum. Tá Tjóðveldi aftur kom í landsstýrið, varð hon útnevnd landsstýriskvinna í almanna- og mentamálum.

Tá ið Høgni Hoydal legði frá sær sum formaður í Tjóðveldi eftir at hava verið formaður í mong ár, varð hon vald til forkvinnu í Tjóðveldi 2. november 2024.

Valskeiðið frá 2022 til 2026 var heldur baldrut, og landsstýrið varð umskipað tvær ferðir. Tí var hon landsstýriskvinna í uttanríkis- og vinnumálum frá mars til desember 2025 og síðani landsstýriskvinna í uttanríkis- og mentamálum frá desember 2025 til apríl 2026.

Hon varð afturvald á løgtingsvalinum í 2026 við 567 persónligum atkvøðum.


 * Løgtingslimur 2011 -
 * Býráðslimur 2009 - 2016
 * Limur í Føðiskipanarnevnd fyri Føroyar 2008-2011
 * Varalimur í Høvuðsbarnaverndarnevndini fyri Føroyar 2006-2008
 * Leiðari á Heilsuskúla Føroya eitt tíðarskeið 2006-2008


 * Forkvinna í Landsstýrismálanevndini
 * Limur í Trivnaðarnevndini
 * Varalimur í Mentanarnevndini
 * Varalimur í Lokalnevndini


 * 2013-2016 Forkvinna í Mentanarnevndini
 * 2013-2016 Limur í Fíggjarnevndini
 * 2008-2012 Forkvinna í Sosialu nevnd
 * 2008-2012 Limur í Mentanarnevndini


 * Sjálvognarstovnurin Eldrasambýlið í Vági
 * Ferðslunevndin
 * Felagið Stóra Pakkhús
 * Bygginevndin fyri Ellis- og Røktarheimið

Sirið hevur verið virkin í Kirkjukórinum Ljómur í fleiri ár, seinastu árini hevur hon verið forkvinna í Ljómi. Hon hevur eisini verið nevndarlimur í Ruth Smith Savninum í Vági.

Sirið Stenberg er gift við Jón Paula Olsen, saman eiga tey trý børn. Sirið er dóttir Ásgerð Stenberg, sum er fyrrverandi býráðslimur, og Flemming Stenberg.
Steypakappingin í føroyskum hondbólti
Steypakappingin verður í løtuni (2012) nevnd Coca-Cola Cup. Kappingin er onnur av tveimum stórum kappingum í føroyskum hondbólti, hin er landskappingin. Liðini spæla fyrst innleiðandi dystir, har vinnararnir koma víðari, so koma finalu umførini, kvartfinalur, hálvfinalur og at enda sjálv finalan, sum vanliga verður spæld í Høllini á Hálsi.



Niðanfyri sæst, hvussu ofta tey ymisku feløgini hava verið steypavinnarar hjá kvinnum. Ikki øll feløg hava vunnið henda heiður. Neistin úr Havn hevur vunnið oftast, síðan kemur Stjørnan úr Klaksvík:



Niðanfyri sæst yvirlit yvir hvussu ofta feløgini hava vunnið steypkappingina hjá monnum. Kyndil úr Havn hevur vunnið oftast, teir hava vunnið 9 ferðir, síðan koma VÍF, StÍF og Neistin á deildum øðrum plássi, teir hava vunnið 6 ferðir hvør. H71 hevur vunnið einaferð.




 * FSF.fo
Helgi Abrahamsen
Helgi Abrahamsen (føddur 24. november 1966 í Fuglafirði) er ein føroyskur politikari og fyrrverandi landsstýrismaður fyri Sambandsflokkin. Hann er sonur Óla og Sólrun Abrahamsen og er giftur við Oddbjørg Abrahamsen (fødd Frederiksberg). Tey búgva á Strondum og eiga trý børn: Sólrun (1993), Óli (1995) og Oda (2002).

Frá 1999 til 2008 var Helgi Abrahamsen floksskrivari hjá Sambandsflokkinum, og í hesum tíðarskeiðinum var hann rættiliga virkin í samfelagskjakinum. Hann stillaði upp fyri Sambandsflokkin og varð fastur varamaður í løgtinginum frá 2008 til 2011. Á løgtingsvalinum 2011 varð hann á fyrsta sinni valdur løgtingsmaður við 404 persónligum atkvøðum. á løgtingsvalinum í 2015 varð hann ikki endurvaldur.

Frá 2016 til 2019 arbeiddi Helgi Abrahamsen sum tíðindamaður, fyrst á Norðlýsinum og seinni á útvarpsstøðini R7.

Í 2018 varð hann valdur til næstformann í Sambandsflokkinum, og í 2019 varð hann aftur valdur á Føroya Løgting við 497 persónligum atkvøðum. Tann 16. september sama ár varð hann útnevndur til landsstýrismann í umhvørvis- og vinnumálum. Hann røkti landsstýrisessin til 19. august 2021, tá Magnus Rasmussen loysti hann av.

Á løgtingsvalinum í 2022 varð hann afturvaldur við 284 persónligum atkvøðum.

Á løgtingsvalinum í 2026 varð hann enn eina ferð afturvaldur, hesa ferð við 585 persónligum atkvøðum, sum var hansara besta persónliga valúrslit higartil. Eftir at stjórn varð skipað millum Sambandsflokkin, Javnaðarflokkin og Fólkaflokkin, varð hann valdur til formann í Løgtingsins fíggjarnevnd.


 * Helgi.org, Heimasíðan hjá Helga Abrahamsen
Grunnur Thorvalds Poulsen av Steinum
Grunnur Thorvalds Poulsen av Steinum er ein føroyskur grunnur, sum letur gávugóðs (stuðul) til føroyskt listafólk. Latið verður úr grunninum 8. februar, føðingardag Thorvalds. Nevndin ger sjálv av, hvør skal fáa stuðul úr grunninum, tað verður ikki latið eftir umsókn. Fyrstu ferð stuðul varð latin var í 2001.

Endamálið hjá Grunni Thorvalds Poulsen av Steinum er at stuðla og eggja ungum fólki við listarligum hegni til útbúgving. Stovnsfæ grunnsins er arvur eftir Thorvald Poulsen á Steinum sambært testamentinum hjá honum.

Ein trímannanevnd mannað við rektaranum á Fróðskaparsetrinum, formanninum í Føroya Lærarafelag og formanninum í Lista Fólka Sambandi Føroya, LISA stjórnar grunninum. Rektarin á Fróðskaparsetrinum er nevndarformaður. Í løtuni er nevndin henda: Sigurð í Jákupsstovu, rektari, Herálvur Jacobsen, formaður í Føroya Lærarafelag og Ólavur Jakobsen, formaður í LISA.


 * 2013 - Janus á Húsagarði, barnabókarithøvundur og teknari og Bárður Reinert Poulsen, tónleikari
 * 2012 - Anton Petersen, filmsleikstjóri, 60.000 kr
 * 2011: Dávur Juul Magnussen, tónlistamaður, 60.000 kr
 * 2010: Herborg Silja Strøm, listakvinna, 60.000 kr
 * 2009: Kjartan Hansen, fólkatónleikari og nemur sær útbúgving innan sjónleik, 60.000 kr
 * 2008: Marianna Mørkøre, listakvinna, 60.000 kr
 * 2007: Sámal Blak, myndahøggari og málari, 60.000 kr
 * 2006: Jóhanna Reginsdóttir av Steinum, sniðgevi, 60.000 kr
 * 2005: Bárður Oskarsson, teknari og rithøvundur, 60.000 kr
 * 2004: Marjun Syderbø Kjelnæs, rithøvundur, Jógvan Sverrason Biskopstø, sniðgevi og teknari og Eivør Pálsdóttir, songkvinna, 25.000 kr. í part.
 * 2003: Tróndur Bogason, tónasmiður, 60.000 kr
 * 2002: Andrass Olsen, tónleikari, 60.000 kr, Teitur Árnason, filmsleikstjóri, 25.000 kr og Petur Elias Askham Guttesen, rithøvundi, 25.000 kr
 * 2001: Rannvá Konoy, listakvinna 60.000 kr.




 * Setur.fo, Grunnur Thorvalds Poulsen av Steinum
Garbage
Garbage er ein amerikanskur rokktónleikabólkur, sum varð stovnaður í 1993 av Butch Vig (trommur), Steve Marker (bass) og Duke Erikson (guitar).


 * Garbage, 1995
 * Version 2.0, 1998
 * Beautifulgarbage, 2001
 * Bleed Like Me, 2005
 * Not Your Kind of People, 2012
 * Strange Little Birds, 2016
 * No Gods No Masters, 2021
 * Let All That We Imagine Be the Light, 2025


 * Almenna heimasíðan
 * Myspace Garbage
Føroysk met í inniróðri í 2008
Fyrsta kappingin í inniróðri í Føroyum varð hildin í Klaksvík í 2002. Tað er ymiskt hvussu rógvararnir verða bólkaði í Føroyum og í øðrum londum, tí kann tað vera ringt at samanbera metini. Tað eru serliga aldursbólkarnir sum vera ymiskt bólkaðir. Opni bólkurin, har tungvekt og lættvekt kappast, er tó altíð tann sami. Markið hjá tungvekt og lættvekt hjá monnum er 75 kg, meðan

Í 2008 vóru hesi metini skrásett á heimasíðuni hjá Havnar Róðrarfelag drekin.fo:


 * Marita Weihe Nielsen (MR) 01:56.0


 * Hallur Nattestad (Knørrur) 01:57.4


 * Lis Elin Weihe Nielsen (MR) 03:50.3


 * Oyvind Lutzen (HR) 03:13.3


 * Rakul Sørensen (HR) 08:06.3


 * Oyvind Lutzen (HR) 06:54.7


 * Karl Danielsen (NSÍ) 06:36.5


 * Anny Maria Davidsen (SÍF) 07:18.7


 * Súsanna Skylv Sørensen (SÍF) 07:12.6


 * Lars Abrahamsen (NSÍ) 06:23.5


 * Anny Maria Davidsen (SÍF) - 07.02,8


 * Jón Rosenblad (NSÍ) 6.03,3


 * Páll Olaf Jacobsen (HR) 06:45.0


 * Katrin Rubek Nielsen (RK) 07:26.9
Anastacia
Anastacia (føðinavn: Anastacia Lyn Newkirk) (fødd í Chicago, 17. september 1968) er ein amerikonsk songkvinna og sangskrivari. Hon hevur selt yvir 20 milliónir fløgur síðan hon gav fyrstu fløgu sína, Not that kind, út í 1999. Hon er fødd í Chicago og vaksin upp í New York. Hon skrivaði tann almenna HM-sangin Boom til HM í fótbólti 2002 í Korea/Japan. Hon framførdi sangin beint áðrenn finaluna millum Brasilia og Týskland í Yokohama. Í 2003 fekk Anastacia staðfest bróstkrabba, og síðan hevur hon gjørt eitt stórt arbeiði fyri at økja um kunnleikan til bróstkrabba hjá ungum kvinnum, m.a. við at seta á stovn Anastacia Fund. Meðan hon var í stráluviðgerð fyri krabbamein skrivaði hon sangirnir, sum hon gav út í síni triðju fløgu, sum eitur Anastacia, hon kom út í 2004 og inniheldur m.a. sangirnir Left Outside Alone, Sick and Tired, Heavy on my Heart og Welcome to my Truth.


 * 1999 - Not That Kind
 * 2001 - Freak of Nature
 * 2004 - Anastacia
 * 2005 - Pieces of a Dream
 * 2008 - Heavy Rotation
 * 2012 - It's A Man's World
 * 2014 - Resurrection
 * 2015 - Ultimate Collection


 * 1993: One More Chance
 * 1993: Forever Luv (duet with David Morales)
 * 1998: Mi Negra, Tu Bombón (duet with Omar Sosa)
 * 1998: Not That Kind
 * 1999: Tienes Un Solo (duet with Omar Sosa)
 * 1999: I'm Outta Love
 * 2000: Saturday Night's Alright for Fighting (duet with Elton John)
 * 2001: Let It Be (duet with Paul McCartney, Anastacia other artists)
 * 2001: I Ask of You (duet with Luciano Pavarotti)
 * 2001: What More Can I Give (duet with Michael Jackson and other artists)
 * 2001: Love Is Alive (duet with Vonda Shepard)
 * 2001: 911 (duet with Wyclef Jean)
 * 2001: Cowboys And Kisses
 * 2001: Made For Lovin' You
 * 2001: Paid My Dues
 * 2002: One Day in Your Life
 * 2002: Boom
 * 2002: Why'd You Lie To Me
 * 2002: You'll Never Be Alone
 * 2002: I Thought I Told You That (duet with Faith Evans)
 * 2002: You Shook Me All Night Long (duet with Celine Dion)
 * 2002: Bad Girls (duet with Jamiroquai)
 * 2003: Love Is a Crime
 * 2003: We Are the Champions, We Will Rock You, Amandla (duet with Queen, Beyoncé, Bono, Cast and David A. Stewart)
 * 2004: Left Outside Alone
 * 2004: Sick And Tired
 * 2004: Welcome To My Truth
 * 2004: Heavy On My Heart
 * 2004: I Do (duet with Sonny Sandoval)
 * 2005: Everything Burns (duet with Ben Moody)
 * 2005: Pieces Of A Dream
 * 2006: I Belong To You (duet with Eros Ramazzotti)
 * 2007: Sing (duet with Annie Lennox and other artists)
 * 2008: I Can Feel You
 * 2008: Absolutely Positively
 * 2009: Holding Back the Years (duet with Simply Red)
 * 2009: Defeated
 * 2009: Stalemate (duet with Ben's Brothers)
 * 2010: Safety (duet with Dima Bilan)
 * 2010: Burning Star (duet with Natalia Druyts)
 * 2011: What Can We Do (A Deeper Love) (duet with Tiësto)
 * 2012: If I Was Your Boyfriend (duet with Tony Moran)
 * 2012: Dream on
 * 2012: Best Of You
 * 2014: Stupid Little Things
 * 2014: Staring at the Sun
 * 2014: Lifeline
 * 2015: Take This Chance
Tracktor Bowling
Tracktor Bowling er ein russiskur rokkbólkur. Bólkurin byrjaði í 1996.


 * Lu (Lusine Gevorkyan)
 * Alexander Kondratiev (Kondrat)
 * Mult (Andrei Ponassutkin)
 * Wit (Vitaly Demidenko)
 * Proff (Alexei Nasarchuk)


 * Напролом (2002)
 * Черта (2005)
 * Шаги по стеклу (2006)
 * Tracktor Bowling (2010)
Suðureyri
Suðureyri er ein býur í Íslandi. Har búgva umleið 300 fólk. Bygdin var lá fyrr rættiliga fjarðskotin, ringt var at koma til bygdina. Men nú er ein 5 km langur tunnil, sum bindir Suðureyri saman við Ísafjørð. Suðureyri liggur í útnyrðingshorni Íslands.
Lacuna Coil
Lacuna Coil er ein italskur metalbólkur úr Milano. Bólkurin byrjaði í 1994. Síðan stovnanina hevur bólkurin broytt navn tvær ferðir, hann hevur áður itið Sleep of right og Ethereal.


 * Cristina Scabbia
 * Andrea Ferro
 * Cristiano Migliore
 * Marco Biazzi
 * Marco Coti Zelati
 * Cristiano Mozzati


 * In a Reverie (1999)
 * Unleashed Memories (2001)
 * Comalies (2002)
 * Karmacode (2006)
 * Shallow Life (2009)
 * Dark Adrenaline (2012)
 * Broken Crown Halo (2014)
 * Delirium (2016)
 * Black Anima (2019)
 * Sleepless Empire (2025)
Hafnir
Hafnir er ein bygd í Íslandi við umleið 100 íbúgvum. Bygdin liggur á Reykjanes hálvoynni. Í 1995 varð kommunan løgd saman við Keflavík og Njarðvík til nýggju kommununa Reykjanesbær, har knapt 14.000 fólk búgva.
Tórsvøllur
Tórsvøllur er ein fótbóltsvøllur í Gundadali í Havn. Tórsvøllur er ein av tveimum tjóðar fótbóltsvøllum í Føroyum. Hin vøllurin er á Svangaskarði á Toftum. Tórsvøllur varð gjørdur í 1999 og hevur 6040 sitipláss. Tórsvøllur verður fyrst og fremst brúktur til fótbóltslandsdystir, men í 2012 varð hann eisini brúktur til allar steypafinalurnar, bæði í vaksnamanna- og ungdómsdeildunum, frá gentum og dreingmum U14 til kvinnur og menn hjá teimum vaksnu.
Sellofan (sjónleikur)
Sellofan er upprunaliga ein íslendskur einrøðuleikur, sum bleiv umsettur í samband við Listastevnuna 2005. Tjóðpallur Føroya skipaði fyri uppsetingini í august/september 2005.

Sellofan snýr seg um lívið hjá karrierukvinnuni, sum í sínum stressaða dagligdegi roynir at samtvinna egnar arbeiðsambisjónir, barnauppalingina og sexlívið. Men eftirsum tað er heldur trupult hjá henni at náa alt, so verður ymiskt (sum til dømis: reingerð og rudding) útsett til seinni, man skal jú sleppa at hugna sær frammanfyri sjónvarpinum onkuntíð! Maðurin arbeiðir nógv fyri at tey skulu fáa ráð til hetta lívið, og eftirsum hann eisini skal hava sítt, og hon er farin at stúra fyri sexlívinum, fer hon at vinda seg inn í sellofan, tí tað hevur hon lisið í einum damu-blað, at monnum dámar væl. Hvussu er og ikki, so dámdu føroysku áskoðarunum væl leikin, tí heilt nógv fólk sóu hann. Sama skilið var í Íslandi, haðani leikurin upprunaliga kemur.


 * Leikari: Kristina Nolsøe
 * Leikstjóri: (Høvundurin)
 * Týðari: Ria Tórgarð
Jógvan Skorheim
Hann hevur verið borgarstjóri í Klaksvíkar kommunu frá 2013 til 2020. Hann var býráðslimur og varaborgarstjóri í Klaksvíkar Býráð 2008-2012. Á løgtingsvalinum 2011 fekk hann við 245 atkvøðum næstflestar atkvøður á lista D fyri Sjálvstýrisflokkin. Tá flokkurin kom í samgongu, og valdi tingmaðurin, Kári P. Højgaard gjørdist innlendismálaráðharri, tók Jógvan sæti á Føroya Løgtingi. Okkurt tíðarskeið tók hann farloyvi úr Løgtinginum, og Kristianna Winther Poulsen tók sæti. Tá Kári P. Højgaard varð uppsagdur sum landsstýrismaður og tók sæti aftur á tingi, fór Jógvan Skorheim úr Løgtinginum aftur. Á løgtingsvalinum 2015 varð hann valdur í Løgtingið sum tann fyrstvaldið hjá Sjálvstýrisflokkinum. Hann luttók í samgongusamráðingunum millum fýra flokkar, Javnaðarflokkin, Tjóðveldi, Framsókn og Sjálvstýrisflokkin, men hann og flokkur hansara valdu at taka seg úr samráðingunum og at vera í andstøðu. Klaksvíkar býráð samtykti, at tey ikki vildu geva Jógvan Skorheim loyvi til at røkja bæði borgarstjórasessin og løgtingsessin í senn, Jógvan boðaði sama kvøld frá, at so valdi hann borgarstjórastarvið framum og segði løgtingsessin frá sær, so leingi hann var borgarstjóri.


 * 2011-2013 Limur í Vinnunevndini
 * 2011-2013 Varalimur í Fíggjarnevndini


 * 2008-2012 Formaður í Mentanarnevndini
 * 2008-2012 Limur í Fíggjarnevndini
 * 2008-2012 Limur í Teknisku Nevnd




 * Sjalvstyri.fo
Grýlan (sjónleikur)
Stuttsøgan Grýlan hjá William Heinesen, varð í februar 2005 sett upp sum leikur í Sjónleikarhúsinum í Havn. Tað er leikbólkurin Willieboys, sum setti leikin upp.


 * Bárður Persson, stigtakari, týðari, samskipari og leikari.
 * Finnur Jensen, leikari.
 * Kjartan Hansen, leikari.
 * Gunnvá Zachariassen, leiksstjóri.

Grýlan er um fornan føstugangssið í Føroyum, og er at finna í savninum Himinin Brosar hjá William Heinesen. Christian Matras týddi søgurnar til føroyskt. Í Svínoy helt hesin siður sær heilt til 1956. Poengið í Grýluni er í stuttum, at hon skal tryggja lív, gróður og ávøkst. Tað ger Grýlan við at signa grøðina, djór og menniskju við Standara sínum (t.e. manligi kynslimurin). Men sum vera man hevur maðurin, sum á hvørjum ári letur seg í sum grýla, svárar trupulleikar av at sameina henda forna, heidna sið við sína kristnu trúgv. Og tað er júst hesin tvídráttur, ið skapar stóra spenningin í søguni.
Eurovision Song Contest
Eurovision Song Contest (Franskt: Concours Eurovision de la chanson, Føroyskt: Evropeiska songkappingin), ofta stytt niður til ESC, Eurovision, ella EuroSong, er ein tónleikakapping, sum limir í European Broadcasting Union kunnu luttaka í. Talan er ikki bert um Evropa, men eisini um Norðurafrika, ein lítlan part av Miðeystri og norðara part av Asiu. Hetta er tí at sendinetið hjá EBU ikki bert fevnir um Evropa, men nøkur lond afturat uttanfyri heimspartamarkið. Hesi lond hava tí eisini møguleikan fyri at luttaka. Tónleikakappingin hevur verið fyriskipað á hvørjum ári síðan 1956.

Hvørt limaland sendir ein sang, ið verður framførdur beinleiðis í sjónvarpi og/ella útvarpi. Síðani atkvøða londini fyri tí sanginum í kappingini, ið eftir teirra tykki er best umtóktur. Ikki er loyvt at atkvøða fyri sínum egna landi.

Kappingin hevur verið send hvørt ár frá tí fyrstu kappingini í 1956, og er tað longst koyrandi sjónvarpsevni í heiminum. Kappingin er eisini eitt av teimum sjónvarpsevnunum í heiminum, ið savnar flestar áskoðarar, tá ítróttarsendingar ikki verða taldar við. Síðstu árini hevur áskoðaratalið ligið ímillum 100 og 600 milliónir kring heimin. Eurovision hevur eisini verið víst uttanfyri Evropa millum annað í Argentina, Avstralia, Brasil, Brunei, Kanada, Kina, Kolumbia, Egyptalandi, India, Indonesia, Japan, Jordan, Malaisia, Meksiko, Nýsælandi, Filipsoyggjunum, Singapor, Suðurkorea, Suðurafrika, Suriname, Taivan, Teilandi, USA, Uruguay, Venesuela, og Vjetnam. Hesi lond hava tó ikki rætt til at luttaka. Eitt undantak hevur tó verið givið. Tað var í 2015, tá Avstralia var bjóðað at luttaka í sambandi við 60 ára hátíðarhald kappingarinnar.

Síðani 2000 hevur kappingin eisini verið send yvir internetið ígjøgnum almennu heimasíðuna www.eurovision.tv.

At vinna Eurovision gevur listamonnum eina rúgvu av møguleikum og miðlaumtalu á yrkisleiðini. Artistar, ið eru vorðnir kendir av at hava luttikið í Eurovision, eru millum aðrar: italska Domenico Modugno, ið rakk triðja pláss í 1958 við sanginum "Nel blu dipinto di blu", betri kendur sum "Volare"; Svenski ABBA, ið vann kappingina í 1974 við sanginum "Waterloo"; Céline Dion, ið vann fyr Sveis í 1988 við franska sanginum "Ne partez pas sans moi"; spanski Julio Iglesias, ið rakk fjórða pláss í 1970, men hevur nú selt yvir 300 milliónir stakfløgur kring heimin; og bretski Bucks Fizz, ið vann í 1981 við sanginum "Making Your Mind Up".

Í Danmark og Noregi verða tær lokalu tónleikakappingarnar nevndar Melodi Grand Prix. Føroyar hevur ikki luttikið sum land, men fleiri føroyingar hava roynt seg í innleiðandi umførunum í Danmark, Svøríki og Íslandi. Í Danmark hava t.d. hesi luttikið: Jens Marni Hansen (2010), tónleikabólkurin The Dreams (2008), Petsi Tvørfoss (2004) og Annika Hoydal (1979). Í Íslandi hevur Jógvan Hansen luttikið meir enn eina ferð, og í Svøríki hevur Brandur Enni luttikið, eisini meira enn einaferð.








 * Eurovision
 * YouTube
1800
1800 (MDCCC) var sambært gregorianska kalendaranum ikki eitt leypár, men sum undantak eitt vanligt ár, ið byrjaði á einum mikudegi, og sambært julianska kalendaranum eitt leypár, ið byrjaði á einum sunnudegi.


 * Fólkatalið í Føroyum var umleið 5000.




 * 16. mars - Ninko, japanskur keisari (d. 1846).
 * 9. mai - John Brown, amerikanskur frælsisstríðsmaður (d. 1859).
 * 31. juli - Friedrich Wöhler, týskur evnafrøðingur (d. 1882)
 * 29. desember - Charles Goodyear, amerikanskur evnafrøðingur (d. 1860)


 * 18. mai - Aleksandr Suvorov, russiskur generalur (f. 1729)
1990-árini
1990-árini vardu frá 1990 til og við 1999. Tað var tíggjunda áratíggju í 20. øld.

Øldir: 19. øld - 20. øld - 21. øld

Áratíggju: 1940-árini 1950-árini 1960-árini 1970-árini 1980-árini - 1990-árini - 2000-árini - 2010-árini 2020-árini 2030-árini 2040-árini

Ár: 1990 1991 1992 1993 1994 1995 1996 1997 1998 1999


 * Stórur vøkstur í nýtslu av interneti, teldur gerast bíligari at keypa
 * Ærin Dolly verður klonað
 * Sovjetsamveldið verður upployst í 1991
 * Fólkadráp í Ruanda í 1994, kríggj millum hutuar og tutsiar
 * Balkankríggj í Jugoslavia


 * Jógvan Sundstein
 * Atli P. Dam
 * Marita Petersen
 * Edmund Joensen
 * Anfinn Kallsberg


 * Yasser Arafat
 * Tony Blair
 * George H. W. Bush
 * Fidel Castro
 * Jacques Chirac
 * Bill Clinton
 * Alberto Fujimori
 * Muammar Gadaffi
 * Saddam Hussein
 * Boris Jeltsin
 * Kim Il Sung
 * Kim Jong-Il
 * Helmut Kohl
 * John Major
 * Nelson Mandela
 * François Mitterrand
 * Yitzhak Rabin
 * Gerhard Schröder


 * Todi Jónsson
 * Allan Mørkøre
 * Jens Martin Knudsen
 * Anja Andersen
 * Roberto Baggio
 * Miguel Indurain
 * Mette Jacobsen
 * Michael Jordan
 * Brian Laudrup
 * Michael Laudrup
 * Bjarne Riis
 * Romario
 * Rolf Sørensen
 * Zinedine Zidane


 * Terji og Føstufressar
 * Alice In Chains
 * Aqua
 * Backstreet Boys
 * Bon Jovi
 * Mariah Carey
 * Celine Dion
 * Guns N' Roses
 * Foo Fighters
 * Jeff Buckley
 * Madonna
 * Metallica
 * Nirvana
 * Pearl Jam
 * Soundgarden
 * Spice Girls
 * U2


 * Sandra Bullock
 * Tim Burton
 * Jim Carrey
 * Kevin Costner
 * Harrison Ford
 * Mel Gibson
 * Tom Hanks
 * Helen Hunt
 * Samuel L. Jackson
 * Ashley Judd
 * Nicole Kidman
 * Demi Moore
 * Mike Myers og Dana Carvey (Wayne's World)
 * Jack Nicholson
 * Michelle Pfeiffer
 * Julia Roberts
 * Meg Ryan
 * Adam Sandler
 * M. Night Shyamalan
 * Quentin Tarantino
 * Billy Bob Thornton
 * Uma Thurman
 * Bruce Willis
2010-árini
Øldir: 20. øld - 21. øld - 22. øld

Áratíggju: 1960-árini 1970-árini 1980-árini 1990-árini 2000-árini - 2010-árini - 2020-árini 2030-árini 2040-árini 2050-árini 2060-árini

Ár: 2010 2011 2012 2013 2014 2015 2016 2017 2018 2019

Hendingar
 * 2. mai 2011: Osama bin Laden, maðurin aftanfyri yvirgangsatsókn 11. september 2001 í New York, verður dripin av amerikonskum herdeildum í Pakistan.
 * 22. juli 2011: Ein hervilig yvirgangsatsókn hendir í Noregi, í Oslo og á Utøya. 77 fólk lata lív, tey flestu eru ungdómar, sum vóru savnaði á Utøya.
Alberg
Alberg:
 * Peter Alberg Holm (1823 – 1892), ein føroyskur prestur og rithøvundur í Danmark
 * Petur Alberg (1885 – 1940), føroyskt tónaskald
Ria Tórgarð
Jóhanna Maria Tórgarð, betri kend sum Ria Tórgarð (fødd 1960) er ein føroyskur sjónleikari, leikstjóri, leikrithøvundur og týðari. Hon hevur nomið sær útbúgving á sjónleikara- og leikstjóraskúla Voionmaan Opisto í Finnlandi í 1988. Ria hevur spælt nógvar sjónleikir í Føroyum og lagt røddir til útvarpsleikir, teknifilmar og ljóðbøkur. Harumframt hevur hon eisini leikstjórnað nakrar leikir. Hon hevur starvast sum sjónleikari og leikstjóri á Tjóðpalli Føroya síðan 2000 og sum sjónleikari á Teatur Grugg síðan 2006. Hon er dóttir Axel Tórgarð og abbadóttir H.C.W. Tórgarð. Bæði systir hennara, Súsanna Tórgarð, og beiggi hennara, Hans Tórgarð, eru eisini sjónleikarar. Ria er limur í Leiklistaráðnum.


 * The Danny Crowe Show - Tjóðpallurin 2010
 * Café Grugg - Tjóðpallurin 2008
 * Náttarherbergið - Tjóðpallurin 2007
 * Cafe Grugg - Tjóðpallurin 2007
 * Limbo - Tjóðpallurin 2006
 * Ronja Ránsmansdóttir - Tjóðpallurin 2005
 * Momo - Tjóðpallurin 2005
 * Fótur í Hosu - Gríma 2001
 * Krypilin úr Inishmaan - Gríma 2000
 * Móðir Sjeystjørna - Gríma 2000
 * Várkabarett - Gríma 1999
 * Vitavørðurin - Gríma 1999
 * Dreymur Jóansøkunátt - Gríma 1998
 * Oliver Twist - Gríma 1997
 * Á krabbasvalanum - Gríma 1997
 * Grumma Grimhild - Gríma 1997
 * Gøtan - Gríma 1996
 * Húsið hjá Bernardu Alba - Gríma 1995
 * Snati - Gríma 1994
 * Glataðu spælimennirnir - Gríma 1993
 * Sjeynda boð: Stjal eitt sindur minni - Gríma 1991
 * Antigone - Gríma 1989

Harafturat hevur hon lagt røddir til ymsar útvarpsleikir, teknifilmar og ljóðbøkur.


 * Oliver Twist eftir Charles Dickens, 2014 (leikstjórnaði)
 * NordOst - Torsten Buchsteiner, Tjóðpallurin, 2008
 * Í Óðamansgarði, Dánjal Hoydal og Sunleif Rasmussen - Tjóðpallur Føroya og Norðurlandahúsið, 2006 (leikstjórnaði)
 * Momo
 * Føroyingasøga (einasti leikari), ljóðmynd: Edvard Nyholm Debess, leikstjórn: Súsanna Tórgarð
 * Ginu Søgur, Eve Ensler - Leikhúsið Gríma 2002 (leikstjórnaði)
 * Shirley Valentine (leikstjórnaði)
 * Eitt ross og annað (leikstjórnaði)




 * Tjóðpallur Føroya
Fimleikafelagið Flog
Fimleikafelagið FLOG varð stovnað í 1989. FLOG er heimahoyrandi í Fuglafirði. Felagi hevur uml 180 íðkarar í aldrinum 2 - 25 ár. Íðkarnir í FLOG koma frá Eysturoynni og Norðoyggjum, men serliga úr Fuglafirði, Leirvík og Gøtunum.
Kommuna
Ein kommuna er ein eind, sum stýrir einum øki í einum landi. Eitt býráð ella bygdarráð stýrir kommununi. Flestu kommunur hava eina umsiting, sum tekur sær av tí fyrisitingarliga, sum t.d. at taka sær av rokningum, at taka ímóti boðum ella klagum frá borgarunum t.d. um teknisk mál, at gera mál klár til býráðið at taka støðu til. Heilt smáar kommununur hava ofta onga umsiting, tær hava tó sum oftast avtalu við ein lokalan bókhaldara. Málið hjá kommunum er at skapa best møguligar umstøður hjá fólki. Í 2009 vóru 30 kommunur í Føroyum til samans. Áðrenn tað var talið umleið 50.

Í okkara samfelag er nógv ymiskt kommunalt. Kommunan hevur nógvar ymiskar uppgávur innanfyri tað sosiala, tað er: at byggja og reka skúlan og frítíðarundirvísing, at umsita barnaforsorgarlógina, at útvega bústað, viðtaluhøli og tól til kommunulæknar. Eisini skal kommunan gjalda fyri heilsu-, heima- og skúlasjúkrasystir, skúlalækna og skúlabarnatannarøktina. Kommunan syrgir eisini fyri at veita tænastur sum: at byggja bygdavegir, gøtuljós, vatnverk, ungdómshús, barnagarð, syrgja fyri kirkjugarði, ruskburturbeining, kloakk og byggja ítróttarhøll og ítróttarvøll o.s.fr.

Tað er ymiskt hvussu nógvar og hvørjar nevndir, ið kommunur hava. Tær minstu kommunurnar í Føroyum, sum hava færri enn 500 íbúgvar, hava ofta als onga nevnd, har eru tað bygdarráðini ið taka sær av øllum málum. Í størri kommunum eru fleiri nevndir, sum eru mannaðar av 3-4 býráðslimum. Sum dømi kann nevnast, at Tórshavnar Býráð í 2008-2012 hevði sjey nevndir: Fíggjarnevndin, Byggi- og býarskipanarnevndin, Mentamálanevndin, Sosiala Nevndin, Havnarnevndin, Heilsu- og Umhvørvisnevndin og Tekniska Nevndin. Tær størri kommunurnar hava ofta staðbundnar nevndir fyri bygdir ella oyggjar, sum ofta hava verið sjálvstøðugar kommunur fyrr, men nú eru lagdar saman við tí størri kommununi.

Høvuðsinntøkan hjá kommununi er skattur frá borgarunum, sum búgva í kommununi. Skattaprosentið hjá kommununum í Føroyum liggur umleið 20. Størra partin av inntøkuni koma tó frá kommunuskatti, og allir borgarar gjalda sama prosent í kommunuskatti. Hóast kommunur fáa nógv skattapening, kosta allar uppgávurnar nógv. Nógv av útreiðslunum eru fíggjaðar við lántøku, sum skal gjaldast aftur. Tá ið rentur og avdráttur á lánum eru, tyngir tað nógv raksturin hjá nógvum kommunum í dag.

Føroya Kommunufelag (FKF): varð stovnað í 1968. Í felagnum eru 45 kommunur. Mál, sum felagið arbeiðir við, er alt, sum hevur við kommunal viðurskifti at gera. IRF: IRF er ein interkommunalur renovasjónsfelagskapur. IRF tekur sær av nátturu- og umhvørvisvernd. T.v.s. beina rusk, tøma rottangar, reinsa kloakkir o.s.fr. Allar kommunur í Føroyum eru limir í IRF, uttan Tórshavnar Kommuna. Kommunusamskipan Føroya (KSF): 7 kommunur eru limir í KSF. KSF skipar fyri mál sum er beinleiðis viðkomandi fyri borgaran. Dømir: gera lógarsmíð og lógartulking, uppskot til mannagongdir og skipanir, førleikamenning v.m. SEV: SEV tekur sær av elgerð og letur streym til brúkarar í Føroyum. Allar kommunur í Føroyum eru limir.


 * Petur Ove Petersen, Tú og samfelagið 1 (1996)
 * Logting.fo
 * Kommunusamskipan Føroya
Minetegneserier
Minetegneserier er ein umfatandi databasa, har endamálið er at skráseta allar teknirøðir, sum eru útgivnar í Skandinavia, við forsíðumynd, innihalddsyvirliti, ISBN, upplýsingum um útgávur og uppløg, upplýsingum um upphavsfólk o.s.fr. Í fyrstuni kundu bert norskar teknirøðir skrásetast, men várið 2014 varð databasan víðkað til eisini at umfata danskar og svenskar teknirøðir.

Í januar 2017 vóru umleið 56&#8239;000 norskar, 25&#8239;000 danskar og 35&#8239;000 svenskar teknirøðir skrásettar á Minetegneserier.

Í Danmark og Svøríki eru eisini wikiir um teknirøðir, ávikavist ComicWiki og Seriewikin.


 * minetegneserier.no
Crailsheim
Crailsheim er ein býur í Týsklandi. Býurin liggur í týska statinum Baden-Württemberg. Í býnum búgva 32 342 fólk (2011). Býurin liggur báðumegin ánna Jagst. Fólk hava búð á staðnum síðan 7. øld, men tað fyrsta skrivliga skjalið, ið prógvar at býurin hevur verið til, er frá 1136. Í 1875 fekk býurin eina jarnbreytastað ið er partur av Stuttgart – Nürnberg linjuni.
Liktinstein
Liktinstein er eitt land í Miðevropa, sum liggur millum Sveis og Eysturríki. Landið er sera lítið og fevnir bert um áleið 160 km2. Fólkatalið er umleið 37.000. Høvuðsmálið í Liktinstein er týskt. Liktinstein er einasta týskt-talandi land, ið ikki hevur mark við Týskland. Liktinstein er eitt fúrstadømi. Høgt uppi í Ríndali, á markinum ímillum Sveis og Eysturríki, er lítla týskmælta fúrstadømið Liktinstein. Liktinstein er eitt av fáu smáríkjunum í Evropa, sum hevur megnað at varðveitt sjálvræði sítt. Heilt óheft er landið kortini ikki, tí at tað hevur gjaldaoyrasamband við Sveis og nýtir eisini postverkið og telefonverkið í Sveis.

Í uttanríkismálum samstarva teir eisini við grannan fyri vestan. Fíggjarligar tænastuveitingar eru týdningarmiklar fyri búskapin í Liktinstein, og fræls bankalóggáva og støðug politisk viðurskifti draga mong peningafólk higar. Virkin landbúnaður, blómandi smáídnaður og ferðavinna veita landinum góða inntøku. Mongu vinnuvegirnir gera Liktinstein til ógvuliga ríkt land. Liktinstein ger vøkur frímerkir, ið eru nógv eftirspurd millum savnarar. Frímerkjasøla er um 10 % av árligu ríkisinntøkunum.




 * Almenna heimasíða, liechtenstein.li
 * Almenna heimasíða hjá landsstýrinum, regierung.li
 * Liechtenstein, wikivoyage.org (á týskum)
 * Liechtenstein, wikivoyage.org (á enskum)